**KITÖLTÉSI ÚTMUTATÓ**

**az ASP-IPAR-009 űrlaphoz**

**Az ipari tevékenység folytatásához szükséges engedély iránti kérelem**

Az űrlap két fejezetből áll: előlap, főlap

**ELŐLAP**

**A beküldő adatai:** A beküldő azonosításához szükséges személyes adatokat kell kitölteni.

Az előlapon kötelező kitölteni:

* a beküldő személyes adataira vonatkozó adatokat,
* a beküldő meghatalmazottként vagy személyesen jár- e el,
* a beküldő az elektronikus kapcsolattartást engedélyezi-e.

Nem kötelező kitölteni, de ennek ellenére célszerű megjelölni a beküldő e-mail címét és telefonszámát.

Ezen pontban kell nyilatkozni arról (igen/nem), hogy az igazgatási szolgáltatási díj megfizetésre került-e.

**FŐLAP**

**I. Kérelem**

Az űrlap ezen részén szükséges megjelölni a kérelem jellegét (új bejelentés, változás bejelentés, telep megszűnése).

**II. Az ipari tevékenység végzőjének adatai**

A legördülő sávban ki kell jelölni az ipari tevékenység végzőjének jellegét (egyéni vállalkozó, cég, szervezet, civil szervezet).

**1-10.** pontban ki kell tölteni az ipari tevékenység végzőjének adatait (nevét, címét, születési helyét, idejét, anyja nevét, székhelyét, adószámát, statisztikai számjelét stb.).

**III. Telep adatai**

**1-5**. pontban meg kell adni a teleppel kapcsolatban kért adatokat.

1. A telep használatának jogcímét ki kell választani: tulajdonos, társtulajdonos, haszonélvező, bérlő, egyéb.
2. Telep tulajdonosának adatait kell megadni.
3. Telep címét kell feltüntetni.
4. Telek helyrajzi számát kell megjelölni.
5. Telep egyéb jellemzőiről kell nyilatkozni (igen/nem jelöléssel).
	1. Nyilatkozni kell, hogy a telep külön jogszabályban megjelölt ipari területként meghatározott területen található-e.
	2. Nyilatkozni kell, hogy a telep természetvédelmi területen van-e.
	3. Nyilatkozni kell, hogy a telep termőfölddel közvetlenül szomszédos-e.
	4. Nyilatkozni kell, hogy az ingatlan műemlék védelem alatt áll-e.

**IV. Telepen folytatni kívánt tevékenységek**

A telepen folytatni kívánt tevékenységet a legördülő sávból kell kiválasztani. Az újabb tevékenység hozzáadásához a zöld nyilakra, a termékkörök törléséhez a piros nyilakra kell kattintani.

**V. Nyilatkozat**

A legördülő sáv igénybevételével a felsorolt kérdésekre igen/nem jelöléssel kell válaszolni.

**VI. Telep üzemeltetésének időtartama**

A telepen történő munkavégzés időtartamát kell megadni.

**VII. Telepengedély-köteles ipari tevékenység esetében környezetvédelmi tervfejezet**

A környezetvédelmi tervfejezet benyújtásáról itt kell nyilatkozni. Mellékletek közé csatolni kell.

**Keltezés**

Az űrlap kitöltésének helyét, és időpontját kell megjelölni ebben a pontban.

**A mellékletek csatolása „Az Űrlap beküldése” gomb megnyomása után lehetséges. A mellékletek csatolását követően a beküldés gombra kattintva véglegesíthető az űrlap.**